En ung mand slap mirakuløst fra alvorlig trafikulykke med livet i behold. Hans bil blev totaltskadet.

En blot 20-årig mand kan mandag morgen takke de højere magter og sit usandsynlige held for, at han stadig er i live.

Søndag nat kørte han nemlig galt på Hillerødmotorvejen i København i en alvorlig solo-ulykke. Med høj fart bragede han ind i først en lygtepæl, så et hus, så endnu en lygtepæl for til sidst at ende i endnu et hus. Hans bil blev splittet i flere dele og spredt ud over vejen. Selv slap han stort set uskadt fra ulykken.

Ulykken skete 03.54 på Harreskovvejen, da manden kom kørende mod tunnelen ved Frederikssundsvej ved motorvejens slutning.Højst sandsynligt på grund af for høj fart mistede han herredømmet over bilen.- Bilen rullede rundt og blev fuldstændig krøllet sammen, fortæller den centrale vagtleder ved Københavns Politi til bt.dk.De første meldinger gik på, at manden var svært tilskadekommen, men ifølge vagtchefen slipper han tilsyneladende heldigt med en flænge i baghovedet.Jesper Tørning bor tæt på ulykkesstedet, og han og hans kæreste vågnede ved det brag, det gav, da bilen ramte husene. Da de kiggede ud af vinduet, var de sikre på, at der var tale om en dødsulykke. De var de første på stedet og talte med den unge mand efter ulykken.- Han blødte fra baghovedet, men var ved bevidsthed. Alt omkring ham var smadret - undtagen ham. Han har været vanvittig heldig, fortæller Jesper Tørning.Han kunne ikke vurdere, om den unge mand var påvirket, men han var naturligvis i chok.Ingen andre bilister var involveret i ulykken, og den unge mand var alene i bilen. Politiet ved endnu ikke, om han var påvirket af alkohol eller stoffer, men der blev taget et blodprøve af ham umiddelbart efter ulykken.